Ulrike Maier je nastopila na zimskih olimpijskih igrah v letih 1988 v Calgaryju in 1992 v Albertvillu. Na igrah leta 1988 je osvojila šesto mesto v veleslalomu in deseto v slalomu, leta 1992 pa četrto v veleslalomu in peto v superveleslalomu. Na svetovnih prvenstvih je osvojila naslov prvakinje v superveleslalomu v letih 1989 in 1991, ko je postala tudi podprvakinja v slalomu. V svetovnem pokalu je dosegla 21 uvrstitev na stopničke in pet zmag, od tega tri v veleslalomu in dve v superveleslalomu. 29. januarja 1994 se je smrtno ponesrečila na smuku v Garmisch-Partenkirchnu, ko je padla pri 105 km/h in pri tem utrpela zlom vratu. Poškodbam je podlegla v bližnji bolnišnici v Murnauju.